**ПОСЛОВИ ПРАВНОГ ПРОМЕТА**

ЦИЉ И ЗАДАЦИ

**Циљ** наставног предмета послови правног промета је стицање систематизованог знања изобласти послова правног промета, овладавање вештинама и формирањем вредносних ставова која доприносе развоју писмености неопходне за даље школовање, живот и рад у савременом друштву и овладају методама и техникама примене прописа у извршавању послова правног промета у условима тржишне привреде. **Задаци** наставе правног промета су да ученици:

* стекну основна знања из области промета роба и услуга у условима робне и тржишне приверде;
* упознају значај правне, моралне и материјалне одговорности учесника у правном промету за извршавање права и обавеза;
* разумеју значај правног посла као вољне радње;
* разликују врсте правних послова;
* стекну знања о ништавости и рушљивости правних послова;
* упознају различите врсте уговора;
* унапреде сарадњу са другима, као и способност за тимски рад и неговање социјалних и емоционалних односа;
* примењују стечена знања и вештине при доношењу одлука и решавању проблема из свакодневног живота;
* унапреде способност за прикупљање, анализу, организацију, критичку процену, примену и преношење информација релеватних за правни промет;
* унапреде стратегије и технике успешног учења и развијају самоефикасност и позитивне ставове према учењу и образовању током целог живота;
* унапреде способност аргументације сопствених ставова и критичког мишљења;
* негују интелектуалну радозналост, морално расуђивање, стваралачко мишљење и правни речник;
* разумеју значај правног промета, одговорности и обавеза у свакодневном животу при заснивању правног односа ради промета роба и услуга;
* развијају ставове и вредности значајне за живот у савременодруштву засноване на основним правним начелима.

**САДРЖАЈИ ПРОГРАМА**

**I I I РАЗРЕД**

**(2 часа недељно, 68 часова годишње)**

О ПРАВНОМ ПРОМЕТУ УОПШТЕ (3)

Појам правног промета и разграничења. Економски и правни промет — међусобни односи.

Карактеристике правног промета.

ОБЈЕКТИ ПРАВНОГ ПРОМЕТА (4)

Појам објекта. Појам и подела ствари.

Људске радње, лична добра и производи људског духа.

СТИЦАЊЕ И ПРЕСТАНАК ПРАВА (8)

Основи и начини стицања права. Оригинерно и деривативно стицање права. Универзална и сингуларна сукцесија. Транслативни и конститутивни пренос права. Престанак права (појам и врсте).

ПОЈАМ ПРАВНОГ ПОСЛА — ПРАВНИ ПОСАО И ПРАВНА РАДЊА (16)

Правни послови као средства првног промета.

Воља као правна чињеница.

Слобода воље и њена ограничења у правном промету.

Изјава ваље као особина правно релевантне воље.

Изјава и стварна воља — менталне резерве.

Непосредна и посредна изјава воље.

Прећутна изјава воље, ћутање.

Недостаци воље.

Кауза (циљ) правног посла.

ВРСТА ПРАВНИХ ПОСЛОВА (6)

Једнострани и двострани. Доброчини и теретни.

Формалии и неформални. Реални и консенсуални. Каузални и апстрактни. Послови inter-vivos и mortis-causa.

МОДИФИКАЦИЈЕ ПРАВНИХ ПОСЛОВА (2)

Условни и рок.

НЕВАЖНОСТ ПОСЛОВА (3)

Основна подела — ништави и рушљиви. Појам, врсте и последица ништавих правних послова.

Појам, врсте и последице рушљивих правних послова.

О УГОВОРИМА УОШПТЕ (8)

Основна начела уговорног права. Врсте уговора.

Општи услови за настанак уговора — сагласност воља, предмет и основ.

Посебни услови — форма, дозвола и одобрење. Тумачење уговора. Дејства уговора. Престанак уговора — раскид и поништење. Послови платног промета и инструменти плаћања.

УГОВОР О ПРОДАЈИ (18)

Појам и битни елементи. Предмет продавчеве обавезе. Предмет купчеве обавезе. Својства уговора о продаји. Начин закључивања. Дејство и обавезе уговорних страна. Прелаз ризика за случајну пропаст и оштећење ствари.

Одговорност странака у случају неиспуњења или неуредног испуњења уговора о продаји.

Неуредност у извршењу продавчевих обавеза. Неуредност у ивршењу купчевих обавеза.

Посебне врсте и модалитети уговора о продаји. Међународна продаја.

**I V РАЗРЕД**

**(2 часа недељно, 64 часа годишње)**

УГОВОР О ПРЕВОЗУ (7)

Појам и значај.

Предаја ствари и товарни лист, Пошиљалац и превозник. Однос превозника и примаоца.

Одговорност превозника.

УСКЛАДИШТЕЊЕ (7)

По јам, врсте ускладиштења.

Потраживање ускладиштара и право залоге.

Недостаци при пријему робе на ускладиштење.

Складишница.Заложница.

УГОВОР О КОМИСИОНУ (7)

Појам и значај. Обавезе комисионара. Обавезе комитетата. Карактеристике заложеног права. Однос према трећим лицима.

УГОВОР О ОТПРЕМАЊУ (ШПЕДИЦИЈА) (7)

Појам и значај. Обавезе отпремника. Обавезе налогодавца. Опасне ствари и драгоцености.

УГОВОР О ОРГАНИЗОВАЊУ ПУТОВАЊА (7)

Појам и врсте.

Обавезе организатора путовања. Обавезе путника.

УГОВОР О АНГАЖОВАЊУ УГОСТИТЕЉСКИХ КАПАЦИТЕТА (7)

Појам и значај. Обавезе туристичких агенција. Обавезе угоститеља. Одустајање од уговора.

УГОВОР О ОСИГУРАЊУ (10)

Појам, значај, осигурани случај. Закључење уговора. Обавезе осигураника и осигурача.

Трајање осигурања. Осигурање имовине.

Осигурање лица и живота у корист трећег лица.

ОСТАЛЕ ВРСТЕ УГОВОРА (12)

Уговор о: размени, зајму, закупу, делу, грађењу, лиценци, банкарски и новчани депозити,

уговор о сефу: права и обавезе уговорних страна, врсте уговора.

НАЧИН ОСТВАРИВАЊА ПРОГРАМА (УПУТСТВО)

Програмски садржаји предмета послови правног промета су организовани у тематске целине за које је наведен оријентациони број часова за реализацију. Наставник, при изради оперативних планова, дефинише степен прораде садржаја и динамику рада, водећи рачуна да се не наруши целина наставног програма, односно да свака тема добије адекватан простор и да се планирани циљеви и задаци предмета остваре. При томе, треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на свим часовима психологије што захтева већу партиципацију ученика, различита методска решења, велики број примера и коришћење информација из различитих извора.

Садржај (предмета) има природну везу са садржајима других предметима као што су : Основи права и државно уређење. Ученицима треба стално указивати на ту везу, и по могућности, са другим наставницима организовати тематске часове. Осим тога, ученицима треба указивати и на везу са предметима које ће тек изучавати као што су :Основи правних поступака. На тај начин знања, ставови, вредности и вештине стечене у оквиру наставе послови правног промета добијају шири смисао и доприносе остваривању општих образовних и васпитних циљева, посебно оних који се односе на унапређивање когнитивног, емоционалног и социјалног развоја ученика.

Садржаје програма је неопходно реализовати савременим наставним методама и средствима. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници); визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; самопроцену; презентацију својих радова и групних пројеката и ефикасну визуелну, вербалну и писану комуникацију.

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију .